**UPUTA ZA POPUNJAVANJE *OBRASCA POPISA PRIMATELJA ISPLATE* – ZA POTREBE popunjavanja JOPPD-OBRASCA**

|  |  |  |  |
| --- | --- | --- | --- |
| **SINDIKALNA PODRUŽNICA:** |  | **BROJ PODR.** |  **POPIS ZA \_\_\_\_\_\_\_\_\_\_\_\_\_mjesec 20\_\_\_\_.** |

- u zaglavlju obrasca obavezno upisati naziv podružnice, broj podružnice i Popis za npr. **01. mjesec 2014. godine.**

|  |  |  |  |  |  |  |
| --- | --- | --- | --- | --- | --- | --- |
| **Red.br.** | **IME I PREZIME PRIMATELJA** | **OIB PRIMATELJA** | **ADRESA** | **VRSTA ISPLATE (OZNAKA 27, 30 )**  | **NAČIN ISPLATE (OZNAKA 1-5)** | **IZNOS ISPLATE** |
| **ULICA I BROJ** | **GRAD /OPĆINA PREBIVALIŠTA / BORAVIŠTA** |

**1. Pod ime i prezime –** obavezno molimo upisati točne podatke sa osobne iskaznice

**2. OIB primatelja isplate –** molimo upisati točan OIB primatelja (sa potvrde porezne uprave ili evidencije ustanove)

**3. ADRESA –** obavezno upisati točnu adresu i grad prebivališta - na kojoj je primatelj isplate prijavljen (dakle adresa po kojoj mu se obračunava plaća tj. obustavlja prirez)

**4. VRSTA ISPLATE –** s obzirom da ćete u obrazac popunjavati samo neoporezive isplate (jer oporezive npr. honorare obavezno morate isplaćivati preko nas), tu smo predvidjeli dvije vrste isplate iz obrasca JOPPD:

**OZNAKA 27 –** Primici po osnovi službenih putovanja fizičkih osoba koje isplaćuju neprofitne organizacije, a do propisanog iznosa

**OZNAKA 30 –** Sindikalne socijalne pomoći koje se isplaćuju iz sredstava sindikalne članarine članovima sindikata

Dakle pod vrsta isplate ćete napisati npr. 27 – putni trošak ili 30 – soc.pomoć– smrt člana ili 30 – soc.pomoć – mirovina ili 30 – soc.pomoć – dugo bolovanje i tako dalje.

**5. NAČIN ISPLATE –** ovdje smo predvidjeli 5 moguća načina isplate prema obrascu JOPPD-u

**OZNAKA 1 –** isplata na tekući račun

**OZNAKA 2 –** isplata na žiro račun

**OZNAKA 3 –** ostale bezgotovinske isplate na račune sukladno posebnim propisima (npr. kada se recimo prijevoz za nekoga plati direktno „prijevozniku“)

**OZNAKA 4 –** isplata u gotovini

**OZNAKA 5 –** davanje u naravi

Dakle pod način isplate ćete napisati npr. 4 – gotovina, ili 1 – tekući rč i tako dalje.

**6. IZNOS ISPLATE** – upisati iznos koji je isplaćen primatelju